**Thomas Müller**, nado o 13 de setembro de 1989 en Weilheim in Oberbayern, Baviera é un xogador profesional de fútbol internacional alemán que actualmente xoga para o Bayern München da 1. Bundesliga, a máxima categoría do fútbol en Alemaña. Pode desempeñarse en multitude de posicións, como volante ofensivo, segundo dianteiro ou extremo. Ten sido eloxiado polo seu ritmo, técnica e compostura, amosando consistencia tanto na anotación como na creación de goles.

Produto da canteira do Bayern München, debutou co primeiro equipo da man do adestrador Louis van Gaal durante a tempada 2009-20, pasando a xogar case tódolos partidos nos que conseguiou tanto a liga como a copa de Alemaña, ademais de ser finalista da Liga de Campións. Isto valeulle a súa convocatoria coa selección alemá que participou no Mundial de Suráfrica de 2010 onde marcou cinco goles en seis partidos, acabando a súa selección no terceiro lugar. Müller foi nomeado mellor xogador novo, sendo ademais o máximo goleador do torneo polo que recibiu a Bota de Ouro.

Traxectoria
-----------

Müller incorporouse á disciplina do Bayern de Múnic no 2000 con soamente 10 anos de idade. Debutou co equipo filial en marzo de 2008 nun partido contra o SpVgg Unterhaching. Anotou no devandito encontro, e interveu en dúas ocasións máis na tempada 2007-08 antes de ser descartado por unha lesión.

A pesar de que debutou no primeiro equipo bávaro durante a tempada 2008-2009, foi na 2009-2010 cando apareceu con máis notoriedade, ocupando un posto fixo na dianteira do club muniqués grazas ás lesións dos seus compañeiros. O seu debut na Liga de Campións da UEFA tivo lugar o 10 de marzo de 2009, no partido entre o Bayern de Múnic e o Sporting de Portugal, substituíndo aos 72 minutos a Bastian Schweinsteiger. Müller anotou no minuto 90 o 7 a 1 definitivo.

### Clubs


| Club | País | Ano | Partidos | Goles |
| --- | --- | --- | --- | --- |
| FC Bayern München II | Alemaña Alemaña | 2008-2009 | 35 | 16 |
| FC Bayern München | Alemaña Alemaña | Dende 2009 | 38 | 13 |

### Estatísticas


| Club | Tempada | Bundesliga | Copa | Champions League | Total |
| --- | --- | --- | --- | --- | --- |
| Partidos | Goles | Partidos | Goles | Partidos | Goles | Partidos | Goles |
| **Bayern München** | 2008/2009 | 4 | 0 | 0 | 0 | 1 | 1 | 5 | 1 |
| 2009/2010 | 34 | 13 | 5 | 4 | 11 | 2 | 50 | 19 |
| Total | 38 | 13 | 5 | 4 | 12 | 3 | 55 | 20 |

Selección nacional
------------------

Müller foi convocado por Joachim Löw para un amigable contra Chile en novembro de 2009; finalmente devandito encontro tívose que suspender polo falecemento de Robert Enke. Tras esa chamada, Müller volveu ao seleccionado sub-21 para axudarlles nas clasificatorias da Eurocopa Sub-21 de 2011. Finalmente, debutou coa selección absoluta en xaneiro de 2010, nun encontro que enfrontou á *Mannschaft* con Arxentina.

Foi convocado para representar ao seu país na Copa Mundial de Fútbol de 2010 de Suráfrica a pesar de xogar até ese intre só dous partidos co combinado alemán. Nos oitavos de final desa competición marcou contra Inglaterra o seu primeiro dobrete e foi elixido mellor xogador do partido. En cuartos de final contra Arxentina marcou de cabeza o primeiro gol do seu equipo, aínda que recibiu un cartón amarelo que lle impediu xogar as semifinais. Trala eliminación de Alemaña en semifinais contra España, Müller volvería xogar para a súa selección no partido polo terceiro posto marcando novamente un gol ante Uruguai. Desta maneira, Thomas Müller converteu 5 goles en 5 encontros disputados, converténdose no máximo goleador da Copa do Mundo, do mesmo xeito que o uruguaio Diego Forlán, o neerlandés Wesley Sneijder e o español David Villa. Polo seu gran rendemento na Copa Mundial de Fútbol de 2010, outorgóuselle a Bota de Ouro (xa que a igualdade de goles, defínese por cantidade de asistencias) e o premio ao Mellor xogador novo.

### Participacións no Mundial


| Mundial | Sede | Resultado |
| --- | --- | --- |
| Copa Mundial de Fútbol de 2010 |  Suráfrica | Terceiro posto |

### Goles no Mundial


| # | Día | Lugar | Rival | Marcador | Resultado | Edición |
| --- | --- | --- | --- | --- | --- | --- |
| 1 | 13 de xuño de 2010 | Estadio Moses Mabhida, Durban | Australia Australia | 3–0 | 4–0 | Suráfrica 2010 |
| 2 | 27 de xuño de 2010 | Estadio Free State, Bloemfontein | Inglaterra Inglaterra | 3–1 | 4–1 | Suráfrica 2010 |
| 3 | 27 de xuño de 2010 | Estadio Free State, Bloemfontein | Inglaterra Inglaterra | 4–1 | 4–1 | Suráfrica 2010 |
| 4 | 3 de xullo de 2010 | Estadio Green Point, Cidade do Cabo | Arxentina Arxentina | 1–0 | 4–0 | Suráfrica 2010 |
| 5 | 10 de xullo de 2010 | Estadio Nelson Mandela Bay, Porto Elizabeth | Uruguai Uruguai | 1–0 | 3–2 | Suráfrica 2010 |

Palmarés
--------

### Campionatos nacionais


| Título | Club | País | Ano |
| --- | --- | --- | --- |
| 1. Bundesliga | FC Bayern München | Alemaña | 2010 |
| Copa de Alemaña | FC Bayern München | Alemaña | 2010 |

### Distincións individuais


| Distinción | Ano |
| --- | --- |
| Bota de Ouro da Copa Mundial da FIFA | 2010 |
| Mellor xogador novo da Copa Mundial da FIFA | 2010 |

| * v
* c
* e
Selección de Alemaña - Campioa do Mundo de 2014 |
| --- |
| 
* 1 Neuer
* 2 Großkreutz
* 3 Ginter
* 4 Höwedes
* 5 Hummels
* 6 Khedira
* 7 Schweinsteiger
* 8 Özil
* 9 Schürrle
* 10 Podolski
* 11 Klose
* 12 Zieler
* 13 Müller
* 14 Draxler
* 15 Durm
* 16 Lahm (c)
* 17 Mertesacker
* 18 Kroos
* 19 Götze
* 20 Boateng
* 21 Mustafi
* 22 Weidenfeller
* 23 Kramer
* Adestrador: Joachim Löw

 | Alemaña |

|  |  |
| --- | --- |
| Control de autoridades | 
* Wd: Q43666
* WorldCat
* VIAF: 310508151
* GiantBomb: 3005-38098
* GND: 1052565301
* IMDb: nm3946522
* Munzinger: 01000007819
* TMDb: 1146756
* As: 18302
* BDFutbol: 92886
* EUfootballInfo: 26622
* FIFA: 321722
* FootballDatabase: 42700
* Fussballdaten: thomas-mueller-32083
* L'Équipe: 29772
* NFT: 36374
* SoccerBase: 51230
* Soccerway: 38215
* Thefinalball: 65295
* Transfermarkt: 58358
* UEFA: 250003318
* Worldfootball: thomas-mueller

 |